ОСМАНОТУРСКИ ДОКУМЕНТИ ОТ СЕЛАТА МОГИЛИЦА 
И БУКОВО, СМОЛЯНСКО 


Цветана Стайкова 


Между съхраняваните от Окръжния държавен архив -- Смолян осма- 
нотурски документи се намират няколко интересни от селата Буково и 
Могилица. Двете села са разположени непосредствено едно до друго, на- 
селението им е изцяло с мохамеданско вероизповедание и жителите, в по- 
голямата си част, са в родствени връзки помежду си. Споменатото в доку- 
мент УЇ с. Черешово, също е съседно на Буково и Могилица. 

Тези документи са предадени от коренни жители! на селата на Исто- 
рическия музей в Смолян, откъдето са преминали в Окръжния архив. 
Тук те се съхраняват със сигнатура ЧП М» 11(493 и 503). Те представля- 
ват временни тапии -- темесюци?, тезкерета за покупко-продажба, влизане 
във владение на имот (ниви, ливади, гори) и внесените във връзка с това 
според султанските закони такси. Издадени са от представители на властта — 
забити", забт-векили? на селото или околията АхЪ челеби (Смолянско). 
Населението грижливо ги е пазило в продължение на два, два и половина 


века. 


| Имотите са се предавали заедно с до- 

кументите по наследство от бащата на синовете, наследниците и така ръ- 
кописите са стигнали до наши дни. | 

Хартията на документите от с. Могилица е жълтеникава, потъмняла 

от времето, с кафяв оттенък. Тя е твърда, влакнеста, общо взето, малко 

по-тънка и по-гладка от хартията, на която са написани приблизително 

70 години след това двата документа от с. Буково. Тяхната хартия е по- 

светла, бяла, съвсем леко пожълтяла. И двата вида хартии, особено пър- 

вия, са подлагани на обработка, поради което са придобили гланциран, 

пергаментообразен вид.? Размерите им са от 10,5/13,5 см до 12/18 и 14,5/22 


1 Ахмед Хусев, Юсеин Юсеинов и др. 


2 Темесюк -- свидетелство, бележка, документ, удостоверение, запис и др. 

з Тезкере -- документ, бележка, разписка, писмо. 

+ Забитин -- представител на властта, офицер, началник, финансов отговорник, 
бирник. 


5 Забт-векили -- пълномощник, заместник на забитина, началника. 
в Този тип хартия е характерен за турската администрация от ХМІ--ХІХ век. 
Вж. Б. Недков. Османотурска дипломатика и палеография. Т. І, С., 1966. с. 87, 88. 

————————— 


см с междинни Кии, или средното съотношение между дължината и 
ширината е 3: 2, Мастилото е черно, тушово. По документ УЇ има засъх- 
нали остатъци от златния прашец „рик“, на времето модерно средство за 
попиване,? Шрифтът е „рика“ (налице са отделни елементи и на други видове 
писма), с изключение на док. МП чието писмо може да се отнесе към „несих“. 
В горния край на два от документите (ТУ, VI) стои религиозен призив, из- 
разен с опростената форма на арабската дума „хюве“—„той“, т. е. аллах. 

Самите документи, отнасяйки се за един важен за Родопите период, 
от края на ХУП до началото на ХІХ в., косвено допринасят за изясняване 
процеса на помохамеданчване в този район, неговите фази и мащаби. Така 
например, докато в първите ръкописи от с. Могилица (от 1695 и 1703 г.) 
преобладават българските имена (Димитър, Васил, Стою, Стоян, Киро), 
То в следващите те постепенно намаляват. Следователно тогава селото не е 
било помохамеданчено и това е станало по-късно. Освен това чрез името 
на купувача в първия документ от с. Могилица се доказва реалното съще- 
ствуване на лицето Стою Костадинов. Същото лице е свързано с преда- 
нието, съществуващо в с. Могилица, според което двамата синове на Стою — 
Костадин (носи името на Дядо си, споменат в първия документ) и Васил 
приемат исляма под имена Ахмед и Мустафа. Двамата, пак според преда- 
нието, след религиозното си обучение в Пловдив стават духовни лица и 
отдават силите си за помохамеданчване на останалото християнско насе- 
ление в селото.? На името на този Стою е известна и днес местност в зем- 
Лицето на с. Могилица - Стоювоно. 

Трябва да се изтъкне още, че в док. ПІ бившият собственик, продава- 
чът, е Ахмед, син на Абдуллах, а купувачът -- Мустафа ходжа, син на Аб- 
дуллах. Изхождайки, първо, от обстоятелството, че документите са пре- 
дадени от представители на един род, второ, установената традиция пре- 
зимето Абдуллах, „раб божи“, да се дава на новопомохамеданчените, за да 
се избегне българското име на бащата и, трето, отново от преданието, че 
помохамеданченият син на заможния Стою, Васил-Мустафа е станал ходжа 
в селото, то може да се предположи, че Мустафа ходжа е Стоювият син, 
чиято състоятелност (подобно на бащата) му е позволявала да закупува 
имоти. Следователно в 1725 г. наследниците на Стою са вече приели исляма. 


Малко по-различна картина разкриват документите от с. Буково. 
Тук наблюдаваме едно по-трайно задържане на българския елемент (до 
началото на ХТХ в.), изразен чрез имената на съседите (Димитър, Васил) 
и наименованието на местността „Василкова ливада“. Тези съседи са може 
би от последните непомохамеданчени българи в селото, които след това са 
се изселили или са приели исляма. 


? Вж. Б. Недков. Цит. съч., с. 89, 90. 
8 Документи У и УП са преведени с помощта на др. А. Велков, сътрудник в Ориен- 
талския отдел на НБКМ, за която му благодаря. 
А ж. К. Василев. Родопските българо-мохамедани. 1961, с. 146. 
Вж. К. Василев. Цит. съч., с. 145—146. 

Документите дават интересни сведения и за административното раз- 
витие на Смолянско. От тях се вижда кои лица са заемали длъжността 
забитин, т. е. управител — офицер на вакъфите на Ах челеби. Публи- 
куването на още такива документи ще позволи да се установи по-пълна 
хронология В тази насока, да се създаде нов скелет за изграждане на до- 
кументалната история на Родопите. 


І 


Тапия за владеене на нива в с Могилица! 


Повод за написване документа е следното: 

Лицата Хорозоуллар"?, от жителите на село Тозборун?, принадле- 
жащо към хасовете на Ахъ-челебийска!* каза!“ на имена Мустафа, Сейди, 
Канбер и Хасан продадоха приживе една нива, граничеща от една страна 
C.........., ОТ Друга Воденичните камънаци, от трета Димитър, от четвърта 
урва и от пета с имота на самия купувач. 

Жителят на същото село, немюсюлманинът Стою, син на Костадин, 
поиска да я купи и я получи за двеста и четиридесет акчета!?, За владее- 
ното й той поиска от нас разрешение и ние, поради това, че сме забитин 
и като получихме полагащите се според царския закон такси, му издадохме 
настоящото тезкере, за да не му пречи никой от наша и от друга страна. 

Написано през 1106 година!" 

Мехмед, забитин на казата АхЪ челеби. 


ОДА -- Смолян, ЧП М» 11/503 а, 


1! Този документ, както и док. П са публикувани за първи път в сп. Родопа, 1949, 
бр. 7—8, с. 8, а оттам същите преводи са ползувани и От други автори, Предлагаме ги не 
само поради неразчетените или погрешно разчетени и преведени думи в предишните преводи, 
аи защото се намират в органическа връзка с останалите документи от с. Могилица. 

"а ХорозоулларЪ — синове на Хороза (Петела). Петел като име или прякор е срещано 


в документи (ОДА — Смолян, ЧП № 11) от родопски селища, носено от хора с християнско 
вероизповедание. 


13 Тозборун, дн. Могилица. 
14 Дхъ челеби, дн. Смолянско. 
15 Каза -- околия. 


16 Акче — дребна сребърна монета, считана дълго време за основна монетна единица 
в Османската империя. 


1? Започва от 22, VIII. 1694 г. до 11. VIII. 1695 г. 

Факсимиле на док. П 

навиваат 


Документ за влизане във владение на купена нива вс. Могилица!” 


Причина за написване документа е следното: 

Лицето Хасан от село Тозборун, подчинено на Ахъ-челебийска каза, 
приживе прехвърли нотариално една нива, в която и покрай която има въз- 
вишения и с граници от една страна Воденичен камък, от друга нивата на 
Стою, от трета нивата на Димитър, от четвърта нивата на Хишам и от пета 
нивата на Киро. 

Жителят на същото село, немюсюлманинът на име Стоян я поиска и 
получи за триста и осемдесет акчета. Ние пък в качеството си на пълно- 
мощник на забитина, съобразно с царския закон му издадохме и връчихме 
настоящия темесюк, за да не му се правят пречки от никого. 

Написано през 1114 година! 

Бедният Мехмед, понастоящем пълномощник на забитина!? 


ПІ 


Тапия за владеене на купена ливада 


Повод за написване писмото е следното: 

През настоящата хиляда сто тридесет и седма година лицата Ах- 
мед, син на Абдуллах и син му Хасан — жители на село Тозборун, от ва- 
къфските? села на АхЪ челеби, приживе и в пълно съзнание са продали 
от намиращите се във владение на двамата ливади едно парче ливада, 
заедно с баира и ограничено с ливадата на известния купувач, нивата на 
Васил, ливадата на Димчо, баирите и ливадата на самия купувач. Лицето, 
пак от същото село, което поиска да я купи, на име Мустафа ходжа, син 
на Абдуллах я получи за триста и тридесет акчета. 

Аз пък, поради това, че съм забитин в споменатото село, му връчих 
срещу внесената според султанския закон такса настоящия темесюк, за 
да не му пречи никой от наша и от друга страна. 

Година 113721 

Бедният пред бога Хюсеин ara. 


18 Започва от 28 май 1702 и завършва на 16 май 1703 г. 

19 На гърба на листа има текст (името на местността „Воденичен камък“) и печат. 
20 Вакъф — имот , завещан за благотворителни и религиозни цели. 

21 Започва от 20. ІХ. 1724 г. до 8. ІХ, 1795 г. 

га На гърба на листа има текст „Мустафа ходжа“ и печат в долния десен ъгъл. 

Факсимиле на док, III 

IV 


Темесюк за владеене на баир в с. Могилица 


Поводът за написване документа е следният: 

През настоящата хиляда сто и петдесета година лицата, свързани чрез 
владеене, Мустафа и Халил, жители на село Тозборун, от вакъфските 
села на Ахі челеби, са продали от намиращите се в тяхно владение баири 
в местността Кара борун (Черната могила) известна част със следните гра- 
ници: нивата на Чанакчф?“, нивата на Васил, отгоре път, нивата на Фей- 
зулла, път, баира Тютюнджи“, и Кайнарджа. Лицето от същото село, 
което желае и търси да купи, на име Костатини Калене я прие срещу хиляда 
и двеста акчета. 

Аз също, в качеството си на пълномощник на забитина в споменатото 
село, като дадох разрешение за владеене и притежание, му връчих настоя- 
щия темесюк и никой да не му пречи и не му се меси. 

Година 11502? 

Бедният Хасан молла, пълномощник на забитина. 


ОДА - Смолян, ЧП М» 11--3/493 б 


У 


Тапия за покупко-продажба на гора в с. Могилица 


Причина за написване писмото е следното: 

През настоящата хиляда сто и петдесета година (от 1. У. [ТӨТ г. до 
20. IV. 1738 г.) лицата на имена Айлъкоолу Шабан, Аладжа Хюсеин и 
Метел Хасан, от жителите на село Тозборун, спадащо към вакъфските села 
на Ахъ-челебийска каза, приживе продадоха част от намиращите се под 
тяхно владение баири в местността Караборун с граници от една страна — 
път, от друга -- Кайнарджа? (извор), оттам нагоре стига до къщата на 
Фейзула, оттам нагоре — баира на споменатия купувач и оттам надолу — 
път. 

Лицето от същото село на име Константин поиска да я купи ия прие 
срещу двеста акчета. Като му се даде разрешение за владение, на ръка му 
се връчи настоящия темесюк. 

Написано. 

Бедният Хасан молла, пълномощник на забитина.?" 


ОДА - Смолян, ЧП № 11--3/493 в 


23 Чанакчь -- грънчар. 
21 Имената на местностите -- Караборун, Чанакчиевото, Тютюнджиево са се за- 


пазили и до днес. 
25 Започва от 1. У. 1737 г. до 20. ІУ. 1738 г. 
26 Местността е известна и днес под наименованието Кайнарджа и в нея се намира 


извор. 
27. На обратната страна на листа има текст („Равнище башънда“) и печат. 

МІ 


Документ за владение на две ниви в с. Буково 


Повод за написване документа е следното: 

В настоящата хиляда двеста и осемнадесета година (от 23. ІУ. 1803 г. 
до 11. ТУ. 1804 г.) лицето на име Гордюоглу (Гуртьоолу) Мехмед, жител 
на махала Буково, от махалите на село Киразли?8, спадащо към вакъф - 
ските села на АхЬ челеби, приживе и в здраво умствено състояние продаде 
от намиращите се в негово владение земи около споменатата махала две 
ниви, отбелязани със следните граници: от една страна -- обществен път, 
от друга — нивата на Димитър, от трета — нивата на Чанакчъоглу, Мехмед, 
от четвърта — нивата на Васил. Получи ги срещу седемнадесет еседи?? 
гроша жителят на същото село на име Моллахасаноглу Мехмед. 

Ние също, в качеството си на забитин на споменатата каза, получихме 
таксата според царския закон и никой да не му пречи от наша и от друга 
страна. Написано. 

Забитин Хюсеин ага, каза Ахъ челеби. 


О ДА - Смолян, ЧП № 11--3/493 г 


УП 


Тапии за купени ливада и баир в землището на с. Буково 


Причината за написване документа е следното: 

През настоящата хиляда двеста и тридесета година (от 14. ХП. 1814 г. 
до 2. ХП. 1815 г.) жителите на с. Буково, от селата на Ахъ-челебийска каза, 
на имена Аликоолу Хасан и жена му Айше, приживе и в пълно съзнание 
продадоха и преотстъпиха част от ливада и баир, от намиращата се в тяхна 
собственост ливада, известна под наименованието Василкова ливада.20 
Границите й от четирите страни са: от една страна — дере, от две страни -- 
ливадата на Димитри и от другата страна -- ливадата на продавача. По- 
иска (да ги закупи) Мехмед ходжа, също от споменатото село и ги получи 
срещу (равностойност от) двадесет и шест гроша. 

Ние пък поради това, че сме забитин на споменатата каза, му изда- 
дохме и връчихме настоящия темесюк. Никой от наша и от друга страна 
да не му пречи. Вписано. 

Забитин, Салих ага.З! 


ОДА — Смолян, ЧП № 11 № 3/493 д 


2% Қиразли, дн. с. Черешово, Смолянско. 

% Буквално „лъвски“ грошове. Трябва да се разбират „пълноценни“ грошове, равни на 
европейските (холандски) грошове. 

`0 Местността се нарича и днес Василско. 

31 На гърба на листа е написано ,,Василкова ливада с баира“ и има печат. 

Проблемна комисия за изучаване миналото, 
бита и културата на населението в Родопите 

